cimer

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Tel: 83/500-812 Fax: 500-814

e-mail: [kabinet@hevizph.hu](mailto:kabinet@hevizph.hu)

Iktatószám: HIV/657-37/2024.

Napirend sorszáma:

**Előterjesztés**

**Hévíz Város Önkormányzat Képviselő-testület**

**2024. október 31-ei rendes nyilvános ülésre**

**Tárgy:** HÉVÜZ Hévíz Városüzemeltetési Korlátolt Felelősségű Tárasaság Alapító Okirat módosítása

**Az előterjesztő:** Naszádos Péter polgármester

**Készítette:** dr. Keserű Klaudia jogász

Szintén László közgazdasági osztályvezető

**Megtárgyalta:** Pénzügyi, Városfejlesztési és Ügyrendi Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

polgármester

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzat Képviselő-testülete 1/2021. (I. 1.) határozatában döntött a HÉVÜZ Hévíz Városüzemeltetési Kft 2021. január 1-ével történő alapításáról.

Hévíz Város Önkormányzat Képviselő-testülete, mint a HÉVÜZ Hévíz Városüzemeltetési Korlátolt Felelősségű Társaság (Cg. 20-09-077393, 8380 Hévíz, Kossuth Lajos utca 5. alagsor 2., adószám: 289997171 bankszámlaszám: 11749077-21451023) alapítója a 143/2024. (X. 14.) számú határozatával hagyta jóvá a felügyelőbizottság tagjainak (Szintén László, Petróczi Edit és Király Zoltán István) megválasztását, a 145/2024. (X. 14.) számú határozatával elfogadta Czurda Gábor ügyvezetői jogviszonyának közös megegyezéssel történő megszüntetését, a 146/2024. (X. 14.) számú határozatával pedig a Kft. ügyvezetésével megbízta Halász Évát.

Ennek átvezetése az alapító okiraton, illetve az illetékes cégbíróságon kötelező. Az eljáráshoz szükséges, módosításokat tartalmazó iratokat dr. Fonnyadt Benedek ügyvéd készítette elő és nyújtotta be a cégbírósághoz, tekintettel az ügyintézés folyamatosságának fenntartására. Az Alapító okirat jelen előterjesztés mellékletét képezi.

Kérem a Tisztelt Képviselő-testületet az előterjesztés, és ezáltal a módosított alapító okirat elfogadására, jóváhagyására.

A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzat Képviselő-testülete, mint alapító a HÉVÜZ Hévíz Városüzemeltetési Kft. (Cg. 20-09-077393, 8380 Hévíz, Kossuth Lajos utca 5. alagsor 2., adószám: 289997171 bankszámlaszám: 11749077-21451023) alapító okiratának módosítását az 1. melléklet szerint jóváhagyja.
2. A Képviselő-testület felkéri a HÉVÜZ Hévíz Városüzemeltetési Kft ügyvezetőjét, hogy a társaság alapító okiratának módosításával kapcsolatos intézkedéseket tegye meg.

Felelős: Halász Éva ügyvezető

Határidő: 2024. november 15.

**3.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia | jogász |  |  |
| Szintén László | pénzügyi ellenőrzés |  |  |
| dr. Tüske Róbert | jegyző  törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Halász Éva | HÉVÜZ Kft. ügyvezető |  |  |